b"\n_START_ARTICLE_\nSmrt nedol\xc5\xbenega velikana\n_START_PARAGRAPH_\nSmrt nedol\xc5\xbenega velikana je novela Cirila Kosma\xc4\x8da, ki je bila prvi\xc4\x8d objavljena leta 1952 v reviji Novi svet, v knji\xc5\xbeni izdaji pa je iz\xc5\xa1la 1958. Ponatisnejena je bila 1964, 1970, 1971, 1972, 1973, 1977, 1995 in 1999.\n_START_SECTION_\nPovzetek zgodbe\n_START_PARAGRAPH_\nV noveli spremljamo \xc5\xbeivljenje Hotej\xc4\x8devega Matica, nedol\xc5\xbenega velikana. Je va\xc5\xa1ki posebne\xc5\xbe, ki je po du\xc5\xa1i otrok. Njegovo edino opravilo je strganje leskove palice, v upanju, da bo ta nekega dne na vseh straneh enaka. Umre zaradi strela fa\xc5\xa1istov iz voja\xc5\xa1kega letala._NEWLINE_Kosma\xc4\x8d za du\xc5\xa1evno zaostale osebe najve\xc4\x8dkrat uporabi besedno zvezo\xc2\xa0\xc2\xbbbo\xc5\xbeji otroci\xc2\xab, kar se nana\xc5\xa1a na nezakonskega otroka, katerega o\xc4\x8de ni znan, medtem ko\xc2\xa0\xc2\xbbotrok bo\xc5\xbeji\xc2\xab\xc2\xa0pomeni, da ima oseba du\xc5\xa1evno hibo. Liki, s katerimi se sre\xc4\x8damo v tej noveli so najve\xc4\x8dkrat tako rojeni z du\xc5\xa1evno hibo kot tudi zapu\xc5\xa1\xc4\x8deni. Njihov obrobni polo\xc5\xbeaj v dru\xc5\xbebi izra\xc5\xbeajo \xc5\xbee samo vzdevki, ki so jim dodeljeni in zbujajo posmeh (na primer Enaka palica zaradi neprestanega obrezovanja palice). Kot posebne\xc5\xbea nastopata Matic, ki sogovorniku najpogosteje odgovarja tako, da ponovi zadnje besede (\xc2\xbb'Son\xc4\x8dnico sem ti obljubila. ' 'Obljubila..., ' je ponovil Matic in podrsal s peto po kolniku.\xc2\xab) in Katra, katere govor je poln ponavljujo\xc4\x8dih se glagolov in zaimkov (\xc2\xbbKadar ga me sre\xc4\x8da me, se ga zmeraj ustavi se in ga me gleda me!\xc2\xab) . Zaradi jezikovne omejenosti je komunikacija med njimi in okolico minimalna._NEWLINE_Nasprotje norcem, ki so prepri\xc4\x8dani v to, da je vse mogo\xc4\x8de, predstavlja va\xc5\xa1ka dru\xc5\xbeba, kjer izrazito negativni liki prikazujejo omejenost sveta. Va\xc5\xa1ki kolektiv nastopa kot celota. Ko se nekaj zgodi, se pojavijo skupinske reakcije na dogodek, kot da gre za enako misle\xc4\x8do mno\xc5\xbeico. Iz mno\xc5\xbeice izstopajo redki posamezniki, ki opozarjajo na tanko mejo med zdravim umom in norostjo. Za\xc5\xa1\xc4\x8ditni\xc5\xa1ko do potepuhov in nezakonskih otrok nastopijo kmet Hotejc, ki jim nudi preno\xc4\x8di\xc5\xa1\xc4\x8de in hrano, Temnikarica (v noveli Smrt nedol\xc5\xbenega velikana), ki so\xc4\x8dutno pristopi do Matica, ko ta na skrivaj spije ve\xc4\x8djo koli\xc4\x8dino mleka in ga le na videz okara, ter Koko\xc5\xa1arjeva Til\xc4\x8dka, ki je Maticu podari obljubljeno son\xc4\x8dnico."